dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent odˀ hoͤrent lesen, ✳ tuͦn kunt ich, Joh̄s Bluͦmo, ✳ schultheis ze Brugg, ✳ das fùr mich kam an
offen gericht ✳ Heinr̄ Gamlikon ✳ und Joh̄s, ✳ ✳ Anna und Elly, ✳ sinù elichù kint, ✳ und da offenlich, recht und redelich, gesunt libes und
sinnes vˀjahen, ✳ daz si ze koͧffen hant gegeben ✳ den erwirdigen, geistlichen froͧwē, ✳ ✳ der epthissinē un̄ ✳ ✳ dem cōvente gemeinlich,
Sant Claren ✳ ordens, ze Chùngesfelt, ✳ gelegē in Costentzer bystuͦm, ✳ ein matten, ist gelegen an Alariet ✳ zwùschent dˀ Vinselerinē un̄ dˀ Loͤwinē mattuͤn, ✳ umb nùn un̄ zweinzig phunt nuwˀ pheningē, ✳ die si oͧch gar un̄ gantzlich ✳ vō in enphangen hant ✳ un̄ in ir nutz un̄ fromē komē sint, und gaben die vorgenͣ ✳ Heinr̄, ✳ ✳ Joh̄s Gamlickon ✳ die vorgenāten mattē
uf, ✳ oͧch gab die vorgenͣ ✳ Anna ✳ und Elly ✳ die vorgenͣ mattē uf ✳ mit irˀ beider vogtes hant, ✳ Joh̄s Gamlikō, ir
bruͦdˀ, ✳ der inē beidē ze einē rechten vogt gegeben wart, ✳ an min hant ✳ mit allen rechtē un̄ ansprachen, ✳ so dar zuͦ ✳
gehoͤren mag, ✳ und gab ich ✳ die vorgenͣ matten ✳ in Walthers hant von ✳ Ubenfar ✳ ze den handen ✳ der obgnantē
epthissinē ✳ un̄ dez cōventes ✳ mit allen nùtzē ✳ un̄ rechtē, ✳ so dar zuͦ gehoͤrt, ✳ und geviel da mit gesamnotˀ urteil
bi dem eide, ✳ daz dˀ vorgenͣ koͧf alsso uf gegebē un̄ gevˀtigot weri, ✳ daz er wol kraft sol un̄ mag han ✳ nu und
har nach. ✳ oͧch vˀjahen die vorgeschribē ✳ lùte, Heinr̄, ✳ ✳ Joh̄s, ✳ Anna un̄ Elly, ✳ dˀ vorgenͣ mattē ✳ wer ze sine fùr
lidig eigē ✳ beidù nu ✳ un̄ har nach ✳ un̄ da widˀ niemˀ ze tuͦnne mit geistlichē noch mit weltlichem gerichte ✳ noch an
gerich ✳ un̄ fùr ir nachkomē, ✳ da mit dˀ koͧffe in deheinē weg meͦcht bekrencket wˀdē. ✳ hie bi warē diz erbˀen lùte,
so hie nach geschribē stant: ✳ Ruͦdgˀ dˀ Schencko, ✳ Ruͦduͦlf Vinsler, ✳ Ruͤduͦlf Hirsli, ✳ Ruͦduͦlf vō Scherntz, ✳ Chuͦnr̄
un̄ Joh̄ vō Hotwil ✳ un̄ Ruͤdgˀ Rot, ✳ burgˀ ze Brugg, ✳ un̄ andˀ erbˀ lùte genuͦg. ✳ oͧch ze einer merē sicherheit
aller vorgeschribenˀ dingē, ✳ so hant wir, die burgˀ ze Brugg, dur beidˀ teilē bette willen ✳ unser stat ingesigel ✳ gehencket an disen brief, ✳ daer geben ist ze Brugg, ✳ an sant Andres abent, ✳ in dem jare, do man
zalte von Cristus gebùrt ✳ drùzehenhundert jar, ✳ dar nach in dem sechten ✳ und viertzigostem jare. ✳
Königsf. 215
Staatsarchiv
AARGAU
in
matt₎
by Loͤwinē
Alenried vij
ùber die matten in Alariet₎ ✳
der ✳ vij ✳ ✳ convent
✳ K ✳
✳ B ✳ 5 ✳
Nͦ 1 ✳